4. pielikums

Iepirkuma „Invaliditātes apliecību izgatavošanas sistēmas saistīto iekārtu uzturēšanas materiālu piegāde”

(iepirkuma identifikācijas numurs VDEĀVK 2018/5)

nolikumam

**Līgums Nr.\_\_\_\_\_\_\_\_\_**

**„Invaliditātes apliecību izgatavošanas sistēmas saistīto iekārtu uzturēšanas materiālu piegāde”**

(iepirkuma identifikācijas Nr. VDEĀVK 2018/5)

Rīgā 2018.gada \_\_.\_\_\_\_\_\_\_\_\_\_\_

**Veselības un darbaspēju ekspertīzes valsts komisija** (turpmāk – Komisija), nodokļu maksātāja reģistrācijas kods (turpmāk – NMR kods) 90000151859, (turpmāk – Pasūtītājs), tās vadītāja Jura Gaiķa personā, kurš rīkojas saskaņā ar Ministru kabineta 2011.gada 26.aprīļa noteikumiem Nr.315 „Veselības un darbspēju ekspertīzes ārstu valsts komisijas nolikums”, no vienas puses, un

**\_\_\_\_\_\_\_\_\_**, vienotais reģistrācijas numurs \_\_\_\_\_\_\_\_\_\_, tās \_\_\_\_\_\_\_\_\_\_ personā, kurš rīkojas uz Statūtu pamata, (turpmāk – Izpildītājs), no otras puses, abi kopā vai katrs atsevišķi tālāk tekstā – Puses/Puse,

pamatojoties uz Komisijas rīkotā iepirkuma „Invaliditātes apliecību izgatavošanas sistēmas saistīto iekārtu uzturēšanas materiālu piegāde”, iepirkuma identifikācijas Nr.VDEĀVK 2018/5, saskaņā ar Publisko iepirkumu likuma 9.pantu, rezultātiem, noslēdz šo līgumu (turpmāk – Līgums).

**1. Līguma priekšmets**

1.1. Pasūtītājs uzdod un Izpildītājs apņemas, atbilstoši Līguma nosacījumiem un Pasūtītāja sagatavotajai tehniskajai specifikācijai (1.pielikums), veikt invaliditātes apliecību izgatavošanas sistēmas saistīto iekārtu uzturēšanas materiālu piegādi (turpmāk – Pakalpojums) Pasūtītājam.

**2. Līguma izpildes termiņš**

2.1. Izpildītājs apņemas sniegt Pakalpojumu 24 (divdesmit četru) mēnešu laikā no Līguma noslēgšanas dienas, proti, līdz 20\_\_ .gada \_\_. \_\_\_\_\_\_\_ vai līdz brīdim, kamēr tiek sasniegta šī Līguma 3.1.apakšpunktā norādītā Līguma kopējā summa.

**3. Maksājuma kārtība un termiņi**

3.1. Līguma summa bez pievienotās vērtības nodokļa (turpmāk – PVN) ir 41999,99 *euro* (četrdesmit viens tūkstotis deviņi simti deviņdesmit deviņi *euro* un 99 centi). Papildus tiek aprēķināts un maksāts PVN, kas Līguma noslēgšanas brīdī noteikts 21% vai \_\_\_\_ *euro* (summa vārdiem) apmērā saskaņā ar Latvijas Republikas normatīvajiem aktiem. Līguma kopējā summa ar PVN ir \_\_\_\_ *euro* (summa vārdiem).

3.2. Līguma summā ietilpst visas ar Tehniskajā specifikācijā noteikto prasību izpildi saistītās izmaksas, Līguma kopējā summa ietver visus izdevumus un izmaksas, kas saistītas ar Pakalpojumu pilnīgu un kvalitatīvu izpildi, tajā skaitā jebkādi piemērojamie nodokļi (izņemot PVN) un nodevas, kā arī visi iespējamie riski, kas saistīti ar tirgus cenu svārstībām, un visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.).

3.3. Par sniegto Pakalpojumu Pasūtītājs veic samaksu ne vēlāk kā 10 (desmit) darba dienu laikā no Pušu pārstāvju parakstīta Pakalpojuma nodošanas – pieņemšanas akta un rēķina saņemšanas dienas Pasūtītāja iestādē ar pārskaitījumu uz Izpildītāja rēķinā norādīto norēķinu kontu. Izpildītājs Pakalpojuma pieņemšanas – nodošanas akta un rēķina elektroniskās kopijas nosūta arī uz Pasūtītāja e-pasta adresi: vdeavk@vdeavk.gov.lv.

3.4. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas par tiem Pakalpojumiem, par kuriem saskaņā ar Līguma 4. sadaļas noteikumiem ir izvirzītas pretenzijas un nav parakstīts Pakalpojumu nodošanas-pieņemšanas akts.

3.5. Līguma pirmstermiņa izbeigšanas gadījumā samaksa tiek veikta tikai par faktiski veiktiem Pakalpojumiem, kas ir uzskaitīti abpusēji parakstītā Pakalpojumu nodošanas-pieņemšanas aktā.

3.6. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā.

**4. Pakalpojuma nodošanas un pieņemšanas kārtība**

4.1. Izpildītājs nodrošina savlaicīgu un kvalitatīvu Pakalpojumu izpildi saskaņā ar Līguma nosacījumiem, kā arī nodrošina visas Pakalpojumu ietvaros veicamās piegādes Pasūtītajam Ventspils ielā 53, Rīgā, iepriekš Pusēm savstarpēji vienojoties par piegādes laikiem.

4.2. Izpildītājs nodrošina Pakalpojuma piegādi 21 (divdesmit vienu) darba dienu laikā no pasūtījuma saņemšanas.

4.3. Par Pakalpojumu Izpildītājs sagatavo nodošanas – pieņemšanas aktu par Pakalpojuma piegādi un iesniedz to Pasūtītāja pārstāvim. Pasūtītāja atbildīgā persona nodošanas – pieņemšanas aktu par Pakalpojuma piegādi apstiprina 5 (piecu) darba dienu laikā no saņemšanas vai arī minētajā termiņā iesniedz Izpildītājam pamatotas pretenzijas pret piegādāto Pakalpojumu. Pretenzijās minēto trūkumu vai kļūdu novēršanas termiņš tiek noteikts, Pasūtītājam vienojoties ar Izpildītāju.

4.4. Pakalpojumi uzskatāmi par izpildītiem un nodotiem Pasūtītājam, ja attiecīgi Līguma 4.3.punktā minētais nodošanas – pieņemšanas akts ir abpusēji parakstīti 2 (divos) eksemplāros.

4.5. Pēc Līguma 4.3. punktā minētajā aktā norādīto neatbilstību novēršanas, Izpildītāja pārstāvis atkārtoti iesniedz Līguma 4.3. punktā minēto dokumentu, kas apliecina neatbilstību novēršanu un Pasūtītāja pārstāvis rīkojas atbilstoši Līguma 4.3. punktā noteiktajai kārtībai.

4.6. Izpildītājam ir pienākums par saviem līdzekļiem segt visas izmaksas, kas tam radušās saistībā ar papildinājumiem un labojumiem, kas veicami saskaņā ar Līguma 4.3. punkta kārtībā konstatētajām neatbilstībām Pakalpojuma veikšanā.

4.7. Problēmu pieteikumus veic Pasūtītāja pilnvarotais personāls, kas tiek noteikts Līguma slēgšanas laikā. Minimālais reakcijas laiks – Izpildītāja palīdzības dienesta speciālista atzvans uz pieteikto incidentu – ne ilgāk kā 1 stunda. Bojājumu novēršanas laiks – ne ilgāk kā 2 (divu) darba dienas laikā mazāk būtiskiem bojājumiem, bet kritiskākajām problēmām (kas saistītas ar būtisku iekārtu funkcionalitātes ierobežošanu) – ne ilgāk kā 1 (vienas) darba dienas laikā.

**5. Pušu pienākumi un tiesības**

5.1. Pasūtītāja pienākumi:

5.1.1. ievērot un pienācīgi izpildīt visas Līguma noteikumos uzņemtās saistības;

5.1.2. Pasūtītājs apņemas sniegt Izpildītājam Līguma izpildei nepieciešamo informāciju, kas paredzēta Līgumā un tā pielikumos;

5.1.3. saskaņā ar Līgumā noteikto kārtību pieņemt Izpildītāja savlaicīgi un kvalitatīvi Līguma un tā pielikumu prasībām atbilstoši izpildīto Pakalpojumu un veikt samaksu par to vai argumentēti noraidīt atbilstoši Līguma prasībām sagatavotos Izpildītāja nodevumus, Līgumā noteiktajā termiņā.

5.2. Pasūtītāja tiesības:

5.2.1. pieņemt Pakalpojumu saskaņā ar Līguma un tā pielikumu noteikumiem;

5.2.2. kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju;

5.2.3. saņemt sagataves un saistītos pakalpojumus Līgumā un tā pielikumos paredzētajā termiņā, apjomā un kvalitātē.

5.2.4. pirms piekrišanas izteikšanas Izpildītāja izmantojamā personāla vai apakšuzņēmēja maiņai, pārliecināties par iesaistāmā personāla vai apakšuzņēmēja(-u) atbilstību Publisko iepirkumu likuma un Konkursa noteikumiem un nepiekrist maiņai neatbilstību gadījumā.

5.3. Izpildītāja pienākumi:

5.3.1. ievērot un pienācīgi izpildīt visas Līguma noteikumos uzņemtās saistības;

5.3.2. Izpildītājs apņemas veikt Invaliditātes apliecību izgatavošanas sistēmas saistīto iekārtu uzturēšanas materiālu izgatavošanu, piegādi un saistīto pakalpojumu sniegšanu Līgumā un tā pielikumos paredzētajā termiņā, apjomā un kvalitātē, ņemot vērā visas savstarpējās papildu vienošanās un detalizētās specifikācijas, kuras Puses ir rakstiski noformulējušas un parakstījušas Līguma izpildes laikā;

5.3.3. Izpildītājs apņemas ievērot tiesību aktu un nozares standartu prasības;

5.3.4. pēc Pasūtītāja pieprasījuma saņemšanas, informēt Pasūtītāju par Pakalpojuma izpildes norisi.

5.3.5. Izpildītājs apņemas Līgumā noteikto saistību izpildē iesaistīt tikai kvalificētu personālu un apakšuzņēmējus, par kuriem informējis Pasūtītāju Līgumā noteiktajā kārtībā.

5.4. Izpildītāja tiesības:

5.4.1. saskaņā ar Līguma nosacījumiem saņemt samaksu par Pakalpojumu, kas veikti atbilstoši Līguma un tā pielikumu noteikumiem;

5.4.2. saņemt no Pasūtītāja Līguma izpildei nepieciešamo informāciju, kas paredzēta Līgumā un tā pielikumos;

5.5. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas kavē vai varētu kavēt savlaicīgu Pakalpojuma izpildi.

5.6. Parakstot Līgumu, Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto saistību izpildi.

5.7. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina tos par saistošiem un izpildāmiem. Izpildītājs apliecina, ka tā rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi izpildītu visas Līgumā un tā pielikumos noteiktās saistības.

5.8. Ar Līgumu Izpildītājs apliecina, ka tā darbinieki vai citas personas, kas tiks iesaistītas Līguma izpildē, tiks iepazīstinātas ar nosacījumiem par konfidencialitāti pirms to iesaistīšanas Līguma izpildē.

5.9. Ja vienas Puses saistību izpildes nokavējums liedz otrai Pusei veikt savlaicīgu saistību izpildi, tad šī otra Puse, rakstiski informējot pirmo Pusi, ir tiesīga vienpusēji pagarināt savu saistību izpildes termiņu par pirmās Puses nokavēto laika posmu.

**6. Pušu atbildība**

6.1. Puses apņemas ievērot Līguma noteikumus un pienācīgi izpildīt uzņemtās saistības. Ja Līguma saistības netiek izpildītas vai tās tiek izpildītas nepienācīgā kārtā, vainīgā no Pusēm atlīdzina otrai pusei zaudējumus.

6.2. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.

6.3. Par Līguma 3.4. punktā noteiktā samaksas termiņa nokavējumu Pasūtītājs maksā Izpildītājam nokavējuma procentus 0,1 (viena desmitdaļa) procentu no parāda summas par katru nokavējuma dienu, bet ne vairāk kā 10 (desmit) procenti no attiecīgā Līguma summas.

6.5. Ja Līguma 3.4. punktā minētā maksājuma nokavējums pārsniedz 30 (trīsdesmit) dienas, Izpildītājs ir tiesīgs vienpusēji atkāpties no šī Līguma, rakstveidā paziņojot par to Pasūtītājam.

6.7. Par Pakalpojuma izpildes termiņa nokavējumu Izpildītājs maksā Pasūtītājam līgumsodu 0,1 (viena desmitdaļa) procenti no attiecīgā Līguma summas par katru nokavējuma dienu, bet ne vairāk kā 10 (desmit) procentus no attiecīgā Līguma summas. Pasūtītājam ir tiesības līgumsodu ieturēt no Līguma 3.4. punktā minētā pārskaitījuma.

6.8. Ja Pakalpojuma izpildes termiņa nokavējums pārsniedz 30 (trīsdesmit) dienas, Pasūtītājs ir tiesīgs vienpusēji atkāpties no šī Līguma, rakstveidā paziņojot par to Izpildītājam. Šajā gadījumā Izpildītājs netiek atbrīvots no Līguma 6.7. punktā paredzētā pienākuma Pasūtītājam izmaksāt līgumsodu.

6.9. Izpildītājs ir atbildīgs par tā nolīgto apakšuzņēmēju darbību/bezdarbību tādā pašā mērā kā par savu darbību/bezdarbību.

6.10. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam.

6.11. Jebkura šajā Līgumā noteiktā līgumsoda samaksa, neatbrīvo Pusi no to saistību pilnīgas izpildes, izņemot šajā Līgumā paredzētos gadījumus.

6.12. Līgumsoda sankciju samazinājumu vai līgumsoda samaksas nosacījumus var mainīt tikai Pusēm abpusēji rakstiski vienojoties, ja Pakalpojumu sniegšanas procesā Pusēm ir radušies šķēršļi vai apstākļi, kurus tie iepriekš nevarēja paredzēt.

**7. Pušu pārstāvji**

7.1. Pasūtītājs Līguma izpildes laikā nozīmē \_\_\_\_\_(*amata nosaukums, vārds uzvārds*), e-pasta adrese \_\_\_, tālruņa numurs.

7.2. Izpildītājs par pārstāvi Līguma izpildes laikā nozīmē: \_\_\_\_ (*vārds uzvārds*), e–pasta adrese \_\_\_\_\_, tālruņa numurs \_\_\_\_\_.

7.3. Pušu pārstāvjiem ir šādas tiesības Līguma darbības laikā:

7.3.1.koordinēt ar Līguma izpildi saistītos jautājumus;

7.3.2.parakstīt Pakalpojuma nodošanas - pieņemšanas aktu, defekta aktu un citus ar Līguma izpildi saistītos dokumentus;

7.3.3.risināt organizatoriskos un tehniskos jautājumus, kas saistīti ar Līguma izpildi;

7.3.4. pārbaudīt Pakalpojuma kvalitāti un atbilstību, norādīt uz nepilnībām, ja tādas tiek konstatētas, kā arī no Pasūtītāja puses kontrolēt un koordinēt Līguma izpildi;

7.3.4.Līguma izpildes gaitā, kontaktējoties izmantot Līguma punktā minētos rekvizītus (tālruņu un e–pasta adreses).

7.4. Pušu pārstāvjiem nav tiesību veikt labojumus vai izdarīt grozījumus Līgumā vai tā pielikumos.

**8. Garantijas noteikumi**

8.1. Izpildītājs garantē, ka Pakalpojums atbilst Līgumam, Tehniskajai specifikācijai, Tehniskajam piedāvājumam un atbilstoši šiem dokumentiem detalizētajām prasībām, kā arī normatīvajos aktos noteiktajam dizainam.

8.2. Garantijas termiņš sākas ar Pakalpojuma pieņemšanas brīdi Pasūtītāja piegādes adresē Ventspils ielā 53, Rīga un ir spēkā 24 (divdesmit četrus) mēnešus pēc pēdējā abpusēji parakstītā pieņemšanas-nodošanas akta.

8.3. Garantijas termiņa laikā Izpildītājs katras Pasūtītāja konstatētās Līgumam neatbilstošā Pakalpojuma vietā, Līgumā noteiktajā kārtībā pēc Pasūtītāja izvēles, piegādā Pasūtītājam jaunu Līgumam atbilstošu Pakalpojumu.

8.4. Ar noteikumu, ka Pakalpojums ir bijis kvalitatīvi izgatavots, atbilstoši 8.1. punktā minētajam, garantija neattiecas uz:

8.4.1. dabisko nolietojumu,

8.4.2. vispārzināmajiem principiem neatbilstošu lietošanu un/vai glabāšanu,

8.4.3. bojājumiem, kas radušies nepārvaramas varas apstākļos.

8.5. Ja Līgums tiek izbeigts pirms termiņa, Izpildītājam saglabājas garantijas saistības pret Pasūtītāju par Pakalpojumu, kas veikti līdz Līguma izbeigšanas brīdim un kurus Pasūtītājs pieņēmis saskaņā ar Līguma noteikumiem.

**9. Īpašumtiesības un intelektuālais īpašums**

9.1. Šī Līguma izpratnē intelektuālais īpašums ir ne tikai autortiesības, preču zīmes, patenti, dizains, tirdzniecības zīmes, modeļi, bet arī visas citas intelektuālā īpašuma tiesības, kas ir attiecināmas uz Pakalpojuma izpildes procesu vai tā laikā sagatavotajiem nodevumiem un citiem Pakalpojuma rezultātiem vai to atsevišķām daļām, kas ir intelektuālā īpašuma tiesību objekti.

9.2. Īpašumtiesības uz piegādātajām Sagatavēm, Pasūtītājs iegūst ar to saņemšanas brīdi Pasūtītāja piegādes adresē Ventspils ielā 53, Rīgā.

9.3. Intelektuālā īpašuma tiesību priekšmeti, kas pēc Pasūtītāja pieprasījuma tiks radīti Līguma ietvaros, pāriet Pasūtītāja īpašumā ar to nodošanas – pieņemšanas brīdi, ja Puses nav vienojušās par atšķirīgu kārtību vai atšķirīga kārtība ir paredzēta Līgumā.

9.4. Gadījumā, ja pret Pasūtītāju tiks vērstas trešo personu prasības par intelektuālā īpašuma tiesību pārkāpumiem, kas tieši vai netieši saistītas ar Pakalpojuma izpildes laikā radīto nodevumu un citiem Pakalpojuma rezultātiem vai to atsevišķām daļām, tad Izpildītājs ir atbildīgs par trešo personu prasībām un uzņemas visu atbildību šajā sakarā.

9.5. Īpašumtiesības uz oriģinālo invaliditātes apliecību dizaina materiālu elektroniskā un fiziskā formātā, kā arī no tiem atvasinātajiem poligrāfijas materiāliem, piemēram, iespiedformām, kas izgatavotas speciāli Pasūtītāja vajadzībām, tiek nodotas Pasūtītājam. Iepriekšminētais var tikt izmantots vienīgi Latvijas Republikas invaliditātes apliecību izgatavošanai, saskaņā ar Pasūtītāja pasūtījumu. Visus sagatavju dizaina un poligrāfijas materiālus Izpildītājs turēs drošā glabājumā un pēc Pasūtītāja pieprasījuma atgriezīs Pasūtītājam vai iznīcinās Pasūtītāja klātbūtnē, neatstājot nekādas kopijas vai izejas materiālus.

**10. Nepārvarama vara**

10.1. Puses tiek atbrīvotas no Līguma nosacījumu izpildes, ja tā cēlonis ir nepārvarama vara – no Pušu gribas neatkarīgi notikumi, kuru iestāšanās nav atkarīga no Pušu gribas un iespējām tos kontrolēt, un kuru rezultātā Līgumu vairs nav iespējams izpildīt. Pie šādiem notikumiem ir pieskaitāmi arī, bet ne tikai, stihiskas nelaimes (dabas katastrofas), streiki, karadarbība, būtiskas un neparedzamas izmaiņas normatīvajos aktos.

10.2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanas, ja Puses nespēja izriet no nepārvaramas varas notikuma par ko ir saņemta izziņa no kompetentas institūcijas par nepārvaramas varas apstākļu esamību, kurā pamatota cēloņsakarība starp šo faktu un nespēju izpildīt savas saistības, un Puse, kuru ietekmējis šāds notikums ir veikusi visus pamatotus piesardzības pasākumus, veltījusi nepieciešamo uzmanību un spērusi pamatotus alternatīvos soļus, lai izpildītu šī līguma noteikumus, un ir informējusi otru Pusi pēc iespējas ātrāk, bet ne vēlāk kā 3 (trīs) dienas laikā par šāda notikuma iestāšanos, ziņojumam pievienojot kompetentas institūcijas izsniegtu izziņu, kura satur minēto apstākļu apstiprinājumu un raksturojumu. Kompetentas institūcijas izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.

10.3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.

10.4. Ja nepārvaramas varas apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atteikties no tā izpildes, par to rakstveidā brīdinot otru Pusi vismaz 10 (desmit) darba dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies Līguma laušanas rezultātā.

**11. Līguma grozīšana un izbeigšana**

11.1. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par šā Līguma neatņemamām sastāvdaļām.

11.2. Līgumu var grozīt tikai tad, ja attiecīgie grozījumi ir pieļaujami atbilstoši Publisko iepirkumu likuma nosacījumiem.

11.3. Pasūtītājs ir tiesīgs vienpusēji izbeigt Līgumu bez jebkādu zaudējumu atlīdzības pienākuma, ja:

11.3.1. Izpildītājs nepilda Līguma saistības saskaņā ar Līguma noteikumiem un konstatētās neatbilstības nav novērstas 30 (trīsdesmit) dienu laikā no Pasūtītāja rakstiska brīdinājuma saņemšanas;

11.3.2. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;

11.3.3. ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

11.3.4. Izpildītājs pārkāpj vai nepilda citu būtisku Līgumā paredzētu pienākumu;

11.3.5. Izpildītājs ir Pasūtītājam nodarījis zaudējumus;

11.3.6. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē vai deklarētajā dzīvesvietas adresē.

11.4. Līguma 11.3. punktā noteiktajos gadījumos Līgums tiek uzskatīts par izbeigtu, ja Izpildītājs 15 (piecpadsmit) dienu laikā pēc attiecīgā paziņojuma nosūtīšanas dienas nav cēlis iebildumus un nav novērsis pārkāpumus, kas ir par pamatu tam, ka Pasūtītājs atkāpjas no Līguma. Šādā gadījumā Pasūtītājs neatlīdzina Izpildītājam zaudējumus un izdevumus saistībā ar Līguma izbeigšanu.

11.5. Izpildītājam ir tiesības vienpusēji izbeigt Līgumu, ja Pasūtītājs kavē maksājumus par Pakalpojuma izpildi vairāk nekā 30 (trīsdesmit) dienas.

11.6. Līguma izbeigšanas gadījumā Pasūtītājam ir pienākums Līgumā noteiktajā kārtībā samaksāt par faktiski saņemto Pakalpojumu.

**12. Strīdu risināšanas kārtība**

13.1. Jebkuras nesaskaņas, domstarpības vai strīdi tiks risināti savstarpējās sarunās, kas tiks attiecīgi protokolētas.

12.2. Gadījumā, ja Puses 30 (trīsdesmit) kalendāro dienu laikā nespēs vienoties par izlīgumu, strīds risināms Latvijas Republikas spēkā esošos normatīvajos aktos noteiktajā kārtībā Latvijas Republikas tiesā pēc Pasūtītāja reģistrācijas adreses.

**13. Līguma spēkā esamība**

13.1. Līgums stājas spēkā no Pušu parakstīšanas brīža un ir spēkā līdz Puses ir izpildījušas visus no Līguma izrietošos pienākumus.

13.2. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.

**14. Konfidencialitātes noteikumi**

14.1. Visa un jebkāda informācija, ko Puse sniedz otrai Pusei Līguma izpildes laikā vai arī tā atklājas, pildot Līguma saistības, un Līguma izpildes rezultāti, kā arī jebkura šīs informācijas daļa, tai skaitā, informācija par Puses darbību, finanšu stāvokli, tehnoloģijām, rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.

14.2. Pusēm nav tiesību izpaust informāciju trešajām personām, kas Pakalpojuma izpildes laikā gūta no otras Puses, bez Puses rakstiskās piekrišanas saņemšanas. Pusēm ar vislielāko rūpību un uzmanību ir jārūpējas par informācijas drošību un aizsardzību, lai pilnībā izslēgtu iespēju trešajām personām piekļūt konfidenciālajai informācijai.

14.3. Līguma ietvaros konfidenciālo informāciju ir tiesīgs lietot tikai Izpildītājs, tā apakšuzņēmēji un speciālisti, ja vien Līgumā nav noteikts savādāk vai Puses Līguma darbības laikā rakstiski nevienojas citādi.

14.4. Pušu pienākums ir nodrošināt, ka tā darbinieki, kuri izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Izpildītājam šajā Līgumā.

14.5. Puses apņemas neizpaust jebkādu informāciju par otru Pusi vai tā darbību, ko Puses ieguvušas šī Līguma izpildes gaitā bez otras Puses rakstveida piekrišanas, ja vien attiecīgā biznesa vai tehniskā informācija ir:

14.5.1. vispārpieejama no publiskiem avotiem vai ir publiskā apritē;

14.5.2. saņemta jebkurā laikā no jebkuras trešās personas bez neizpaušanas saistībām pret izpaudēju pusi;

14.5.3. pierādīts, ka saņēmēja puse to ir neatkarīgi izstrādājusi, neizmantojot izpaudējas puses konfidenciālo informāciju vai saņēmējai pusei tā ir bijusi zināma pirms to ir izpaudusi izpaudēja puse.

14.6. Līguma noteikumi par konfidencialitāti ir spēkā bez termiņa ierobežojumiem arī izbeidzot Līguma darbību vai zaudējot tam spēku.

14.7. Līguma konfidencialitātes noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem Pakalpojuma rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu Pakalpojuma rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.

**15. Personas datu apstrāde**

15.1. Fiziskas personas datus, kurus Līguma izpildes nolūkā Pasūtītājs nodod Izpildītājam vai Izpildītājs ieguvis no citām personām (turpmāk – Personas dati), Izpildītājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz Personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula - VDAR), prasībām un pasūtītāja norādījumiem.

15.2. Līguma izpratnē Pasūtītājs ir Personas datu pārzinis, bet Izpildītājs ir Personas datu apstrādātājs.

15.3. Izpildītājs veic Personas datu apstrādi tikai Līgumā noteikto izpildītāja saistību izpildei.

15.4. Izpildītājs nedrīkst tam nodoto Personas datu apstrādē iesaistīt trešās personas, kā arī veikt Personas datu nodošanu vai nosūtīšanu trešajām personām, kā arī uz trešajām valstīm vai starptautiskām organizācijām bez saskaņošanas ar Pasūtītāju.

15.6. Izpildītājs pasūtītāja noteiktajā termiņā sniedz pasūtītājam:

15.6.1.nepieciešamo informāciju atbildes sniegšanai uz datu subjekta pieprasījumu par Personas datu apstrādi Līguma ietvaros;

15.6.2.nepieciešamo informāciju, lai pierādītu, ka Izpildītājs veic Personas datu apstrādi saskaņā ar Līguma 15.1. punktu.

15.7. Pasūtītājam ir tiesības pārbaudīt izpildītāja veiktās Personas datu apstrādes atbilstību Līguma 15.1. punktam, brīdinot par to izpildītāju vismaz piecas darba dienas iepriekš.

15.8. Izpildītājs nodrošina personalizēto, brāķēto, bojāto invaliditātes apliecību izgatavošanas sistēmas saistīto iekārtu uzturēšanas materiālu iznīcināšanu saskaņā ar Latvijas Republikas normatīvajiem aktiem un VDAR bezatlīdzības kārtā Līguma darbības laikā no piegādes līguma noslēgšanas dienas.

**16. Citi noteikumi**

16.1.Šis Līgums tiek izpildīts pēc labas ticības, saskaņā ar Latvijas Republikas normatīvajiem aktiem. Attiecības, kas nav noregulētas ar šo Līgumu, tiek noregulētas saskaņā ar Latvijas Republikas normatīvajiem aktiem.

16.2.Visa sarakste, saskaņojumi, dokumentācija un cita informācija, ar kuru apmainās Puses un kura ir attiecināma uz šo Līgumu, noformējama rakstveidā, latviešu valodā, un iesniedzama otrai Pusei pret parakstu vai nosūtāma ierakstītā vēstulē uz juridisko adresi.

16.3. Pusēm rakstveidā 1 (vienas) nedēļas laikā ir jāinformē vienai otra par savu rekvizītu (nosaukuma, adreses, norēķinu konta u.tml.) un Pušu pārstāvju maiņu. Šajā gadījumā atsevišķi Līguma grozījumi netiek gatavoti.

16.4. Šis Līgums sastādīts un parakstīts 2 (divos) eksemplāros uz 8 (astoņām) lapām (bez pielikumiem), pa vienam katrai no Pusēm.

16.5. Līgumam pievienoti šādi pielikumi, kas ir neatņemamas Līguma sastāvdaļas:

16.5.1. 1. pielikums – Tehniskā specifikācija uz \_ (\_) lapām;

16.5.2. 2. pielikums – Izpildītāja tehniskais piedāvājums uz \_ (\_) lapām;

16.5.3. 3. pielikums – Finanšu piedāvājums uz \_ (\_) lapām;

**17. Pušu rekvizīti un paraksti**

|  |  |
| --- | --- |
| **Pasūtītājs:**  **Veselības un darbaspēju ekspertīzes ārstu valsts komisija**  Ventspils iela53, Rīga, LV-1002  NMR kods 90000151859  Valsts kase  Kods: TRELL22  Konts: LV81TREL2180399004000 | **Izpildītājs:**  **\_\_\_\_\_\_\_\_\_\_\_\_\_\_\_\_\_\_\_\_\_** |

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_ Paraksts \_\_\_\_\_\_\_\_\_\_\_\_\_\_\_\_\_\_\_\_\_\_

/ J.Gaiķis / / \_\_\_\_\_\_\_\_\_ /